PATVIRTINTA

Vilniaus Martyno Mažvydo progimnazijos

Direktoriaus

2021m. spalio 01 d. įsakymu Nr. V- 59

**VILNIAUS MARTYNO MAŽVYDO PROGIMNAZIJOS**

**MOKINIŲ  PAŽANGOS  IR  PASIEKIMŲ  VERTINIMO TVARKOS APRAŠAS**

1. **BENDROSIOS NUOSTATOS**

Vilniaus Martyno Mažvydo progimnazijos mokinių pažangos ir pasiekimų vertinimo tvarka aprašas (toliau – Aprašas) parengtas, vadovaujantis;

1. Pradinio ir pagrindinio ugdymo Bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (Žin., 2008, Nr. 99-384);
2. Nuosekliojo mokymosi pagal bendrojo ugdymo programas tvarkos aprašas, patvirtintas Lietuvos Respublikos švietimo ir mokslo ministro 2012 m. gegužės 8 d. įsakymu Nr. V-766, reglamentuoja priėmimą mokytis pagal bendrojo lavinimo programas, kėlimą į aukštesnę klasę, perėjimą prie aukštesnio lygmens ugdymo programos, ugdymo programos kartojimą ir jos baigimą.
3. Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309.
4. Lietuvos Respublikos sveikatos apsaugos ministro 2010 m. sausio 22 d. įsakymu Nr. V-60 „Dėl Lietuvos higienos normos HN 21:2010“ patvirtintu Bendrojo lavinimo mokykla. Bendrieji sveikatos saugos reikalavimai.
5. Bendraisiais pradinio ugdymo planais, patvirtintais Lietuvos Respublikos švietimo ir mokslo ministro.

**II. MOKINIŲ PAŽANGOS IR PASIEKIMŲ VERTINIMO SAMPRATA**

1. Tvarkoje vartojamos sąvokos:

**Vertinimas** – nuolatinis informacijos apie mokinio mokymosi pažangą ir pasiekimus kaupimo, interpretavimo ir apibendrinimo procesas.

**Įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą.

**Įsivertinimas** –paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

**Mokinių pasiekimų ir pažangos vertinimas:**

**Formuojamasis ugdomasis vertinimas**–ugdymo(si) procese teikiamas abipusis atsakas,

grįžtamasis ryšys, padedantis mokiniui gerinti mokymą(si), nukreipiantis, ką dar reikia išmokti, leidžiantis mokytojui pritaikyti mokymą, siekiant kuo geresnių rezultatų.

Dažniausiai žodžiu, o esant reikalui ir raštu, t.y. parašant trumpus komentarus.

**Diagnostinis vertinimas**–vertinimas, kuriuo naudojamasi siekiant išsiaiškinti mokinio

pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus, nustatyti mokinio pasiekimus, padarytą pažangą, numatyti tolimesnio mokymosi galimybes.

**Apibendrinamasis sumuojamasis vertinimas**–formaliai patvirtinti mokinio ugdymosi

rezultatai, baigus temą, ciklą ar kitą mokymosi etapą. Informacijos apie mokinio mokymosi pažangą ir pasiekimus pamokoje kaupiamas mokytojo numatyta forma, kuri panaudojama mokinio mokymosi pasiekimų ir pažangos įvertinimui iš pamokų temų, ciklo, etapo.

**Kaupiamasis vertinimas** – informacijos apie mokinio mokymosi pažangą ir pasiekimus kaupimas.

**Norminis vertinimas** – sudaro galimybes palyginti mokinių pasiekimus.

**Kriterinis vertinimas** – vertinimas, kurio pagrindas – tam tikri kriterijai (pvz., standartai), su kuriais lyginami mokinio pasiekimai.

**Formalusis vertinimas** – vertinimas, kai skiriamos tam tikro formato užduotys, numatomas joms atlikti reikalingas laikas, užduotys įvertinamos formaliais kriterijais, įvertinimas fiksuojamas.

**Neformalusis vertinimas** – vertinimas, kuris vyksta nuolat stebint, susidarant nuomonę, kalbantis, diskutuojant.

**Vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

**Vertinimo kriterijai** – mokinių pasiekimus pagal Bendrąsias programas atitinkantys, individualiose mokytojų vertinimo metodikose numatyti užduočių atlikimo kriterijai.

**Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Savarankiškas darbas** – darbas, kurio trukmė pamokoje neribojama, skirtas sužinoti, kaip mokinys geba pritaikyti įgytas žinias bei gebėjimus.

**Testas** – darbas, kurio trukmė pamokos eigoje neribojama. Testo užduotyse pateikiami ir galimi atsakymo variantai. Testu nelaikomas rašomasis darbas, kurio metu užduotyse prašoma įrašyti teisingą žodinį atsakymą.

**Atsiskaitymas žodžiu** - vertinamas kalbėjimas, kuris skirtas patikrinti, kaip mokinys geba

lietuvių kalba taisyklingai, argumentuotai, įtikinamai reikšti mintis.

**III. VERTINIMO TIKSLAI IR UŽDAVINIAI**

12. Mokinių mokymosi pasiekimų ir pažangos vertinimo tikslai:

12.1. nustatyti mokinių pasiekimų lygį bei pažangą, išsiaiškinti kiekvieno mokinio stiprybes, ugdymosi poreikius ir kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos;

12.2. palaikyti mokymąsi ir teikti savalaikį atsaką (grįžtamąjį ryšį) mokiniams ir mokytojams, gerinant mokymo(si) proceso kokybę;

12.3. apibendrinti, susumuoti atskiro mokymosi laikotarpio (baigiant trimestrą, mokslo metus) pagal ugdymo programą rezultatus ir sertifikuoti;

12.4. sistemingai vertinti ugdymo kokybę, identifikuoti problemas ir inicijuoti reikalingus sprendimus.

13. Vertinimo uždaviniai:

13.1. Padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi tikslus.

13.2. Padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus.

13.3. Sistemingai teikti tėvams (globėjams, rūpintojams) informaciją apie vaiko mokymąsi.

13.4. Stiprinti mokinių mokymosi motyvaciją.

13.5. Nustatyti mokyklai savo darbo kokybę, planuoti ugdymo turinį ir procesą, suteikti mokinių poreikius atliepiančią pagalbą.

**IV. VERTINIMO NUOSTATOS IR PRINCIPAI**

14. Vertinama mokinių žinios, gebėjimai ir nuostatos, pastangos, asmeninė pažanga, bendrosios kompetencijos. Ugdymo procese vyrauja mokytis padedantis vertinimas – tai yra formuojamasis

15. Formuojamasis vertinimas derinamas su diagnostiniu ir kaupiamuoju vertinimu.

Apibendrinamasis vertinimas susumuoja trimestrinius ir metinius rezultatus.

15. Ugdomojo vertinimo principai:

15.1. Vertinimas atspindi mokytojo ir mokinio bendro darbo rezultatų pozityvumą(pozityvumas).

15.2. Vertinimo metodai atitinka mokymosi turinį (tikslingumas).

15.3. Su mokiniais tariamasi dėl (į)vertinimo formų, laiko, aiškūs vertinimo kriterijai (atvirumas ir skaidrumas).

15.4. Siekiama vertinimo patikimumo, remiamasi bendrosiose programose pateiktais apibendrintais kokybiniais žinių, gebėjimų ir supratimo vertinimo aprašais (objektyvumas).

15.5. Vertinimo informacija aiški, išsami, savalaikė, nurodoma tai, ką mokinys jau išmoko, kur yra spragos, kaip jas ištaisyti (informatyvumas).

**V. VERTINIMO PLANAVIMAS IR FIKSAVIMAS**

16. Vertinimas planuojamas kartu su ugdymo procesu:

16.1. mokytojas, planuodamas vertinimą, atsižvelgia į mokinių mokymosi patirtį ir gebėjimus, vadovaujasi Bendrosiomis programomis ir dalyko metodinės grupės aprobuota vertinimo metodika;

16.2. vertinimo kriterijai nurodomi ilgalaikiuose planuose;

16.3. vertinimas detalizuojamas pradedant nagrinėti skyrių, temą;

16.4. vertinimo užduotys, atsiskaitymo laikas gali būti koreguojami;

16.5. mokytojai per pirmąsias savo dalyko pamokas rugsėjo mėnesį mokinius supažindina su parengtais ilgalaikiais planais, mokinių mokymosi pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas.

17. Vertinimo informacija pateikiama žodžiu ir/ar raštu elektroniniame dienyne mokiniams, tėvams (globėjams), kitiems mokytojams, mokyklos administracijai.

18. Apibendrinta informacija apie individualią mokinio, mokinių grupės ar klasės pažangą bei pasiekimus fiksuojama trimestruose elektroniniame Tamo dienyne, suvestinių formose ir mokslo metų pabaigoje elektroniniame dienyne bei suvestinės formoje. Trimestrų suvestinės saugomos segtuve “ Dienyno archyvas.“

19. Direktoriaus pavaduotojas ugdymui ar kitas direktoriaus įgaliotas asmuo, remdamasis klasės mokytojų pateiktomis klasės mokinių ugdymosi pasiekimų suvestinėmis, rengia mokyklos mokinių ugdymosi pasiekimų trimestrų (mokslo metų) analizę, kurią pristato Mokytojų tarybos posėdyje.

19.1. mokytojų tarybos posėdyje priimami sprendimai dėl ugdymo proceso koregavimo ir pažangos numatymo.

20. Planuodamas mokinių pasiekimus ir vertinimą, mokytojas susipažįsta su ankstesniais mokinio pasiekimais ir rekomendacijomis apie vaiko pasiekimus (naujai atvykusio mokinio).

21. Rugsėjo mėnuo skirtas 1-ųjų klasių mokinių adaptacijai, todėl taikomas formuojamasis ir kaupiamasis vertinimas, neformalusis vertinimas, nenaudojami neigiami vertinimai komentarais.

22. Rugsėjo mėnesį 2, 3, 4 klasių mokinimas po vasaros atostogų ir naujai atvykusiems mokytis mokiniams 2 savaites taikomas formuojamasis ir kaupiamasis vertinimas, neformalusis vertinimas, nenaudojami neigiami vertinimai komentarais ir k.t.

23. Mokytojai susipažįsta su naujai atvykusių mokinių ugdymosi rezultatais, jų kompetencijų vertinimo aprašais.

24. Užsieniečio, turinčio teisę nuolat ar laikinai gyventi Lietuvos Respublikoje, lietuvių kilmės užsieniečio, išeivio užsienio mokykloje įgytus pasiekimus mokykla pripažįsta remdamasi mokinio turimais dokumentais.

24.1. Prireikus mokykla organizuoja įgytų pasiekimų patikrinimą ir teikia rekomendacijas dėl tolesnio mokymosi:

24.2. Sudaro mokiniui galimybes skirtumams pašalinti, numato, kaip ir kokią pagalbą gaus mokinys.

24.3. Mokinio tėvai pateikia raštu prašymą direktoriui patikrinti lietuvių kalbos žinių lygį, o esant būtinybei, matematikos diagnostinį įvertinimą ir įvardinti atitinkamą pasiekimų lygį.

24.4. Vadovaujantis Lietuvos Respublikos Bendrosios ugdymo programos kriterijais organizuojama ( dalyvaujant vienam iš tėvų (globėjų, rūpintojų) ) lietuvių kalbos žinių patikra, esant būtinybei, matematikos lygio diagnostinis įvertinimas.

25. Mokyklos direktoriaus pavaduotoja, klasės mokytoja, psichologė, logopedė ir (ar) spec. pedagogė parengia naujai atvykusio mokinio pasiekimų lygio rekomendacijas tėvams, mokyklos pedagogams ir supažindina tėvus jiems pasirašant po išvadomis.

26. Jei mokiniui vedamas nepatenkinamas lygis iš ugdomojo dalyko: jei jo žinios ir gebėjimai nesiekia patenkinamo lygmens, teikiant pedagogo, logopedo ir/ar specialiojo pedagogo pagalbą; tėvams nesutikus pritaikyti ugdymo programos; atsisakius švietimo pagalbos; neturint mokymosi motyvacijos.

26.1. mokinio, turinčio nepatenkinamus metinius (papildomo darbo, jei buvo skirtas) įvertinimus, kėlimo į aukštesnę klasę, palikimo kartoti ugdymo programos ar papildomo darbo skyrimo) svarstymas vyksta Mokytojų tarybos posėdyje.

26.2. mokytojas, išvedęs nepatenkinamą įvertinimą, mokytojų tarybai teikia siūlymą dėl papildomo darbo skyrimo (trukmės, konsultacijų ir atsiskaitymo formų), kėlimo į aukštesnę klasę su nepatenkinamu įvertinimu ar palikimo kartoti kursą. Direktorius sprendimą tvirtina įsakymu.

26.3. klasės mokytojas informuoja mokinio tėvus (globėjus, rūpintojus) apie mokytojų tarybos sprendimą dėl papildomo darbo skyrimo, kėlimo į aukštesnę klasę ar palikimo kartoti kursą.

26.4. Jei mokiniui skiriamas papildomas darbas, mokytojas, mokinys ir jo tėvai (globėjai) susitaria dėl papildomo darbo atlikimo trukmės, konsultacijų, mokinio atsiskaitymo datos.

26.5. Jei mokinio papildomas darbas buvo įvertintas nepatenkinamu įvertinimu arba praėjo nustatytas laikas, kada mokinys turėjo atsiskaityti (atlikti papildomą darbą), mokytojas išklauso mokinio tėvų (globėjų) pageidavimą, priima raštišką tėvų prašymą ir teikia siūlymą progimnazijos direktoriui kelti mokinį į aukštesnę klasę arba palikti kartoti ugdymo programos.

27. Jei reikia likviduoti kai kurių dalykų programų skirtumus dėl mokinio ligos, mokykla, atsižvelgusi į mokinio pageidavimus, numato būdus ir formas atsilikimui likviduoti ir atsiskaityti.

28. Tėvai, kurių vaikai ugdosi dailės, choreografijos, muzikos, menų mokyklose, sportinės krypties neformaliojo švietimo įstaigose (globėjų, rūpintojų) raštu pildo prašymą direktoriui ir pateikia pažymą iš atitinkamos neformaliojo švietimo įstaigos.

**VI. PRADINIŲ KLASIŲ MOKINIŲ VERTINIMAS**

10. Pradinių klasių mokinių pažanga ir pasiekimai pažymiais nevertinami. Pamokose formuojamasis vertinimas (90 proc. žodžiu ir raštu) derinamas su diagnostiniu (išėjus temą/skyrių). Trimestrų ir metiniai vertinimai yra apibendrinamieji (lygiais):

10.1. formuojamasis vertinimas mokytojo nuožiūra atliekamas nuolat, vertinant mokinių:

• daromą pažangą;

• sistemingą ir savalaikį namų darbų atlikimą;

• mokymosi per pamokas aktyvumą;

• užklasinį skaitymą;

• dalyvavimą dalykiniuose, kultūriniuose renginiuose, projektinėse veiklose, konkursuose, kt.;

• rašto darbų kultūrą;

• kokybišką klasės darbų atlikimą;

• įvertintų rašto darbų klaidų taisymą;

• pareigingumą, siekimą savarankiškai tobulinti gebėjimus;

10.2. apie patikrinamąjį darbą/testą mokiniai informuojami ne vėliau kaip prieš 1-2 dienas; patikrinamieji darbai/testai neskiriami paskutinę dieną prieš atostogas, negali būti rašomi po ligos, atostogų, nerekomenduojami po šventinių dienų.

10.3. tėvai supažindinami su ištaisytu mokinio kontroliniu ar savarankišku darbu (mokinys parneša ištaisytą darbą į namus), tėvai parašo, kad su darbu, jo vertinimu susipažino;

10.4. esant reikalui, darbai gali būti komentuojami arba aptariami su tėvais;

10.5. mokiniui sirgus ilgiau nei 3 savaites, atsiskaitymo darbai, gali būti atliekami iki pusmečio pabaigos su mokytoju suderinus laiką;

10.6. daugiau kaip pusei mokinių klasėje už patikrinamąjį darbą/testą gavus nepatenkinamus įvertinimus, darbo rezultatas į dienyną neįrašomas. Tokiu atveju darbas perrašomas;

10.8. į elektroninį dienyną vertinimai įrašomi per savaitę;

10.9 mokinių pasiekimai apibendrinami pasibaigus trimestrui ir mokslo metų pabaigoje, vertinant mokinio padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi elektroniniame dienyne;

10.10. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (aukštesnysis, pagrindinis, patenkinamas); mokiniui nepasiekus patenkinamo pasiekimų lygio, įrašoma „nepatenkinamas“;

10.11. dorinio ugdymo pasiekimai įrašomi atitinkamoje dienyno skiltyje, nurodoma padaryta arba nepadaryta pažanga: „p. p“ arba „n. p“;

10.12. jei pasibaigus ugdymo procesui pasiekimai buvo fiksuoti nepatenkinamu metiniu įvertinimu, tai papildomo darbo įvertinimas laikomas metiniu;

10.13 Pasiekimų lygių požymiai:

|  |  |
| --- | --- |
| **Pasiekimų**  **lygio atitikmuo** | **Pasiekimų lygių požymiai** |
| Aukštesnysis lygis | Vertina ir kuria: kelia hipotezes, prognozuoja, improvizuoja, vadovauja, argumentuoja savo nuomonę, savarankiškai randa informaciją, ją tvarko, tikslingai naudoja ir kūrybiškai pritaiko.  Taiko žinias ir gebėjimus naujose situacijose.  Visada įdėmiai klausosi, dalyvauja aptarimuose, klasės veikloje, dirba grupėje. Pats stengiasi pagerinti grupės bendradarbiavimą.  Užduotis atlieka nepriekaištingai, dažniausiai be klaidų. Geba pats surasti ir ištaisyti klaidas.  Pasirenka tinkamiausią problemos sprendimo būdą.  Jaučia poreikį siekti geresnių rezultatų, padeda kitiems mokytis. |
| Pagrindinis lygis | Supranta esmę, perduoda informaciją, pateikia pavyzdžių, išplečia, taiko žinias naujose, įprastose situacijoje: priskiria, palygina, nustato ryšius, klasifikuoja, apibūdina.  Beveik visada atidžiai klausosi, dalyvauja aptarimuose, klasės veikloje, dirba grupėje.  Paprastai pakanka motyvų atlikti užduotį, atlieka laiku ir iki galo.  Atlikdamas užduotis mažai klysta. Nurodžius klaidas, geba ištaisyti.  Geba įvardinti problemą ir žino jos sprendimo būdus.  Jaučia atsakomybę už mokymosi rezultatus, aktyviai dalyvauja mokymosi procese. |
| Patenkinamas lygis | Noras ir žinios fragmentiškos, bet atskiria, išvardija, atkreipia dėmesį.  Nepakankamai atidžiai klausosi, dalyvauja klasės veikloje, dirba grupėje. Dažniausia užduotis atlieka mokytojui padedant.  Užduotys dažnai atliekamos tik kitiems skatinant.  Mokytojui padedant sprendžia problemas. |
| Nepatenkinamas  lygis | Nepasiektas patenkinamas lygis. |

14. Mokiniai sąsiuviniuose vertinami komentarais, ne vienu įvertinimą atitinkančiu žodžiu. Komentaruose nurodoma, kas pavyko, kas ne, kur dar reikia pasistengti, paskatinti sėkmei. Esant poreikiui ir suderinus su tėvais (globėjais) rašome trumpus komentarus (verta (s) pagyrimo, daro pažangą, minimali pažanga, reikia pagalbos).

11.2. Lietuvių kalba. Diktantų vertinimas:

|  |  |  |
| --- | --- | --- |
| **Diktantas** | | |
| **Rašybos klaidos** | **Skyrybos klaidos** | **Bendras**  **klaidų skaičius** |
| 0 | 0 | 0 |
| 1 | 1–2 | 2 |
| 2 | 3 | 3 |
| 3–4 | 2 | 4 |
| 5–6 | iki 7 | 8 |
| 7–8 | iki 7 | 8 |
| 8 ir daugiau | 8 ir daugiau | 9 ir daugiau |

11.2.1. Vertinant lietuvių kalbos diktantą taisoma, bet klaida nelaikoma:

• mokinio rašto darbuose, kuris turi fonologinių ar kitų kalbos sutrikimų. Pedagogas vadovaujasi individualiai kiekvienam mokiniui logopedo parengtomis klaidų vertinimo rekomendacijomis.

• klaidos iš neišeitų rašybos ir skyrybos taisyklių.

11.2.2. Vertinant diktantą laikoma viena klaida:

• ta pati rašybos klaida, pasikartojanti tame pačiame žodyje, laikoma viena klaida;

• jeigu žodį reikia skirti iš abiejų pusių, o mokinys skyrė iš vienos (pvz. kreipinys);

• skyrybos klaidos (kablelis – išmoktuose atvejuose, sakinio ribos);

• taškai nededami ant ***i*** ir ***j*** *–* laikoma viena klaida visame darbe;

• žodžių kėlimas (visi neteisingi atvejai diktante – 1klaida);

• pastraipa (-os).

11.2.3. Lietuvių kalbos diktantų apimtys (žodžių skaičius):

|  |  |  |
| --- | --- | --- |
| **Klasė** | **Tekstinis diktantas** | **Žodžių diktantas** |
| **I** | 15–30 | 5–10 |
| **II** | 30–50 | 10–15 |
| **III** | 56–60 | 15–20 |
| **IV** | 70–90 | 20–25 |

11.2.4. Diktantų ir testų vertinimas:

|  |  |  |  |  |  |
| --- | --- | --- | --- | --- | --- |
| **Įvertinimo atitikmuo** | **Lygių atitikmuo** | **Žodžių diktantas** | **Diktantas** | | |
| **Rašybos** | **Skyrybos** | **Bendras** |
| Diktantą parašė be klaidų. | Aukštesnysis lygis | 0 | 0 | 0 | 0 |
| Diktante yra viena arba kelios klaidos.. | 1-2 | 1 | 1-2 | 1-2 |
| Diktante yra pavienės klaidos... | Pagrindinis lygis | 3 | 2 | 3 | 3 |
| Diktante netaikomos rašybos, skyrybos taisyklės. Reikia pakartoti... | 4 | 3-4 | 4-5 | 4-5 |
| Reikia papildomai kartoti rašybos, skyrybos taisykles... | Patenkinamas lygis | 5-6 | 5-6 | 6-8 | 6-9 |
| Reikia papildomo darbo rašybos, skyrybos taisyklių kartojimui ir įgūdžių įtvirtinimui... | 7-8 | 7-8 | 9-10 | 10-11 |
| Reikia papildomo darbo rašybos, skyrybos taisyklių kartojimui, įgūdžių tobulinimui ir įtvirtinimui... | Nepatenkinamas lygis | 9 ir daugiau | 9 ir daugiau | 11 ir daugiau | 12 ir daugiau |

Pradinėse klasėse lygius atitinkantis testų vertinimas procentais:

|  |  |
| --- | --- |
| **Lygių atitikmuo** | **Testų vertinimas procentais** |
| Aukštesnysis lygis | 100 – 85 % |
| Pagrindinis lygis | 84 – 65 % |
| Patenkinamas lygis | 64 – 35 % |
| Nepatenkinamas lygis | nuo 34 % |

11.2.5. Skaitymas ir teksto supratimas. Pagal priešmokyklinio ugdymo programą, mokinys ateina į mokyklą mokėdamas skaityti atskirus žodžius, kelių sakinių rišlius tekstus (LR Švietimo ministro įsakymas dėl Priešmokyklinio ugdymo bendrosios programos patvirtinimo, Nr. V-779, 2014-09-02). Vertindamas mokinio daromą pažangą mokytojas atsižvelgia į individualius kiekvieno mokinio pasiekimus. Išskiria skaitymo techniką (skaitymo tempas, intonacija, sklandumas) ir teksto suvokimą.

|  |  |  |
| --- | --- | --- |
| **1-2 klasių skaitymo vertinimas** | | |
| **Aukštesnysis lygis** | **Pagrindinis lygis** | **Patenkinamas lygis** |
| Skaitydamas randa svarbiausią informaciją. Sklandžiai skaito tekstą ir atsako į klausimus, atskleidžia teksto supratimą. | Randa svarbiausią informaciją. Skaito sakiniais ir atsako į teksto turinio klausimus. | Randa aiškiai pateiktą informaciją. Atsakydamas į klausimus, atskleidžia elementarų teksto suvokimą. |
| Interpretuoja ir daro apibendrinančias išvadas. | Daro apibendrinančias išvadas. | Daro nesudėtingas išvadas. |
| Suformuoja teksto temą. | Nusako teksto temą. | Nurodo aiškiai atpažįstamą temą. |
| Apibūdina kūrinio veikėjus ir įvykius. | Trumpai apibūdina veikėjus ir svarbiausius įvykius. | Nurodo pagrindinį veikėją ir įvykį. |
| **1-2 klasių pasakojimo vertinimas** | | |
| Pats suformuluoja klausimus | Atsako į mokytojo klausimus. | Mokytojui padedant atsako į klausimus. |
| Savarankiškai, nuosekliai pasakoja, siekdamas sudominti. | Raiškiai pasakoja. Apibūdina objektus, kai suteikiama pagalba. | Pasakoja įvykius, nuotykius pagal pateiktą planą ar paveikslėlius. |
| Taiko mokytojo nurodytas strategijas, klausiamas apmąsto savo kalbėjimo veiklą. | Taiko mokytojo nurodytas strategijas, padedamas apmąsto savo kalbėjimo veiklą. | Mokytojui padedant tobulina savo kalbėjimo gebėjimus. |
| **3-4 klasių skaitymo vertinimas** | | |
| Raiškiai skaito tekstą ir sklandžiai atsako į klausimus. | Tinkamu tempu skaito tekstą ir atsako į įvairius su kūriniu susijusius klausimus. | Skaito tekstą ir atsako į turinio klausimus. |
| Pasako perskaityto kūrinio pagrindines idėjas. | Suvokia ką svarbaus norėjo pasakyti autorius kūrinyje. | Pasako apie ką kalba kūrinyje. |
| Atpažįsta turinio apimtimi nurodytas kalbinės raiškos priemones ir paaiškina jų paskirtį. | Atpažįsta turinio apimtimi nurodytas kalbinės raiškos priemones ir siekia paaiškinti jų funkcijas. | Sunkiau sekasi atpažinti kalbinės raiškos priemones. |
| Išsako savo nuomonę ir ją pagrindžia. | Pasako savo nuomonę ir remiasi savo patirtimi. | Pasako trumpai savo nuomonę apie tekstą. |
| **3-4 klasių pasakojimo vertinimas** | | |
| Įdomiai, gyvai pasakoja patirtą, matytą ar skaitytą įvykį. Reiškia savo nuomonę, ją pagrindžia. | Pasakoja matytus ar skaitytus įvykius. Reiškia savo nuomonę. | Remdamasis pagalbiniais klausimais, pasakoja patirtą, matytą ar skaitytą įvykį. |
| Tiksliai perduoda informaciją, tinkamai pasirinkdamas būdus ir priemones. | Tiksliai perduoda informaciją, taikydamas mokytojo pasiūlytus būdus ir priemones. | Perduoda informaciją, mokytojo padedamas ją patikslina, paaiškina. |
| Taiko tinkamas strategijas, apmąsto savo kalbėjimo veiklą. | Taiko mokytojo nurodytas strategijas, klausiamas apmąsto savo kalbėjimo veiklą. | Taiko mokytojo nurodytas strategijas, mokosi mokytojo vadovaujamas. |

11.2.6 Kūrybiniai darbai vertinami:

|  |  |
| --- | --- |
| **Lygių atitikmuo** | **Kūrybinių darbų vertinimas** |
| Aukštesnysis lygis | Kuria rišlų, išsamų tekstą, aiškiai ir nuosekliai atskleisdamas temą. Kurdamas tekstą atsižvelgia į visus pateiktos užduoties reikalavimus. Sklandžiai plėtoja mintis, sieja sakinius, pastraipas. Sudomina skaitytoją. Sukuria teksto pavadinimą, kuris gali būti išreikštas vaizdingu posakiu, patarle ar pan. Pateikia ir grafiškai bei logiškai išskiria pasakojimo struktūrines dalis. Parašo visus laiškui ar kitam informaciniam tekstui reikalingus rekvizitus: datą, pasisveikinimą, atsisveikinimą, adresatą ir kt., net jei nėra nurodyta vieta šiems rekvizitams įrašyti. Laišką pradeda pasidomėdamas tuo, kam rašo, o tada papasakoja apie save. Klausimus adresatui sieja su savo pasakojimu. Žmogaus, gyvūno, augalo ar daikto aprašymą pradeda bendru įspūdžiu (pvz., gražus, geras) ir tęsia aprašydamas detales. Rašo sklandžiai, logiškai ir vaizdingai. |
| Pagrindinis lygis | Kuria gana rišlų tekstą pagal pateiktą temą ir užduotį. Glaustai aprašo įvykį. Gana sklandžiai reiškia mintis, susieja sakinius, pastraipas. Pateikia ir grafiškai išskiria pasakojimo struktūrines dalis. Vartoja įvairių rūšių sakinius (pvz., klausiamuosius, šaukiamuosius). Rašydamas laišką (žinutę, skelbimą ar kitą informacinį tekstą), parašo kreipinį ir kelis kitus privalomus rekvizitus (pvz., datą, kreipinį). Laišką pradeda prisistatymu, o tik tada pasidomiu adresatu. Aprašydamas žmogų, gyvūną, augalą ar daiktą, pateikia bendrą įspūdį (pvz., gražus, geras) ir aprašo detales. Rašo aiškiai. |
| Patenkinamas lygis | Kuria įskaitomą ir suprantamą tekstą ar jo dalį atsižvelgdamas į pateiktą temą ir užduotį. Sukuria teksto pavadinimą, kuris atitinka teksto temą ar pagrindinę mintį. Rašydamas laišką (žinutę, skelbimą ar kitą informacinį tekstą), parašo bent du tokiam tekstui būtinus rekvizitus (pvz., datą, kreipinį), kai nurodyta vieta šiems rekvizitams įrašyti. Aprašydamas žmogų, gyvūną, augalą ar daiktą, nurodo kelias pastebėtas detales (pvz., kaip atrodo, kokios spalvos, kokio dydžio) arba pateikia bendrą įspūdį (pvz., gražus, geras). Rašydamas vartoja paprastus žodžius ir frazes. |
| Nepatenkinamas lygis | Nepasiekta pažanga. Rašinys neatitinka šių reikalavimų. |

11.2.7. Raštingumo vertinimas kituose rašto darbuose:

|  |  |  |
| --- | --- | --- |
| **Lygių atitikmuo** | **Kriterijai** | **Klaidos** |
| Aukštesnysis lygis | **Rašinys.** Kuria rišlų, išsamų tekstą, aiškiai ir nuo­sekliai atskleisdamas temą. Kurdamas tekstą atsižvelgia į visus pateiktos užduoties reikala­vimus. Sklandžiai plėtoja mintis, sieja sakinius, pastraipas. Sudomina skaitytoją.  Sukuria teksto pavadinimą, kuris gali būti išreikštas vaizdingu posakiu, patarle ar pan.  Pateikia ir grafiškai bei logiškai išskiria pasakojimo struktūrines dalis.  **Laiškas.** Parašo visus laiškui ar kitam informaciniam tekstui reikalingus rekvizitus: datą, pa­sisveikinimą, atsisveikinimą, adresatą ir kt., net jei nėra nurodyta vieta šiems rekvizitams įrašyti.  Laišką pradeda pasidomėdamas tuo, kam rašo, o tada papasakoja apie save. Klau­simus adresatui sieja su savo pasakojimu.  **Aprašymas.** Žmogaus, gyvūno, augalo ar daikto ap­rašymą pradeda bendru įspūdžiu (pvz., gražus, geras) ir tęsia aprašydamas detales.  Rašo sklandžiai, logiškai ir vaizdingai. | Rašo tekstą, kuriame gali būti 1–3 atsi­tiktinės klaidos. |
| Pagrindinis lygis | **Rašinys.** Kuria gana rišlų tekstą pagal pateiktą temą ir užduotį. Glaustai aprašo įvykį. Gana sklandžiai reiškia mintis, susieja sakinius, pas­traipas.  Pateikia ir grafiškai išskiria pasakojimo struktūrines dalis.  Vartoja įvairių rūšių sakinius (pvz., klau­siamuosius, šaukiamuosius).  **Laiškas.** Rašydamas laišką (žinutę, skelbimą ar kitą informacinį tekstą), parašo kreipinį ir kelis kitus privalomus rekvizitus (pvz., datą, kreipinį).  Laišką pradeda prisistatymu, o tik tada pasidomiu adresatu.  **Aprašymas.** Aprašydamas žmogų, gyvūną, augalą ar daiktą, pateikia bendrą įspūdį (pvz., gražus, geras) ir aprašo detales.  Rašo aiškiai.  Padaro ne daugiau 4 rašybos ir skyry­bos klaidų iš išmoktų atvejų. | Padaro ne daugiau 4-5 rašybos ir skyry­bos klaidų iš išmoktų atvejų. |
| Patenkinamas lygis | **Rašinys.** Kuria įskaitomą ir suprantamą tekstą ar jo dalį atsižvelgdamas į pateiktą temą ir užduotį.  Sukuria teksto pavadinimą, kuris atitinka teksto temą ar pagrindinę mintį.  **Laiškas.** Rašydamas laišką (žinutę, skelbimą ar kitą informacinį tekstą), parašo bent du tokiam tekstui būtinus rekvizitus (pvz., datą, kreipinį), kai nurodyta vieta šiems rekvizitams įrašyti.  **Aprašymas.** Aprašydamas žmogų, gyvūną, augalą ar daiktą, nurodo kelias pastebėtas detales (pvz., kaip atrodo, kokios spalvos, kokio dydžio) arba pateikia bendrą įspūdį (pvz., gražus, geras). | Rašydamas vartoja paprastus žodžius ir frazes.  Padaro ne daugiau  7-8 rašybos ir skyry­bos klaidų iš išmoktų atvejų. |
| Nepatenkinamas lygis | Rašinys neatitinka reikalavimų. | Padaro daugiau nei 8-9 klaidas. |

11.3. Dorinis ugdymas. Dorinio ugdymo (etikos) pamokose mokytojas vertina mokinio aktyvų dalyvavimą pamokoje, įsitraukimą į įvairias veiklas, bendradarbiavimą, nuomonės pateikimą ir argumentus, klasės darbų užrašų kokybę, praktinį etikos taisyklių taikymą gyvenime. Komentaras įrašomas el. dienyne. Trimestro pabaigoje vertinama mokinio padaryta arba nepadaryta pažanga fiksuojama įrašant „pp“ arba „np“.

11.4. Dailė ir technologijos. Vertindamas dailės ir technologijų darbus mokytojas iškelia 2-4 vertinimo kriterijus (darbo užbaigimas, spalvų derinimas ir maišymas, estetiškumas, proporcijų išlaikymas, darbo vietos tvarka, spalvinimo linijos kryptis, kūrybiškumas, pristatymo originalumas ir pan.).

11.5. Fizinis ugdymas. Fizinio ugdymo pamokoje mokytojas vertina mokinio aktyvumą, saugų elgesį, judesių koordinaciją, pastangas įgyvendinant pamokos tikslą, nepriklausomai nuo pasiektų rezultatų. Savo užrašuose 1 kartą per metus mokytojas fiksuoja mokinių pasiekimus pagal fizinio pajėgumo nustatymo testą (Lietuvos Respublikos sveikatos apsaugos ministro 2019 m. spalio 8 d. įsakymu Nr. V-1153).

11.5.1. Mokiniams, besimokantiems pagal pradinio ugdymo programas:

• „Šuolis į tolį iš vietos“ (kojų raumenų jėgai nustatyti);

• „Teniso kamuoliuko metimas“ (rankų raumenų jėgai nustatyti);

• „10 x 5 m bėgimas šaudykle“ (greitumui, vikrumui nustatyti);

• „6 minučių bėgimas“ (širdies ir kraujagyslių sistemos pajėgumui nustatyti).

11.5.2. Rezultatai negali būti traktuojami kaip mokiniams privalomos įvykdyti normos. El. dienyne fiksuojamas mokinio rezultatas (pvz.: 50 m „šaudykle“ nubėgo per 1 min 30 s).

11.5.3. Mokiniui atlikus fizinio pajėgumo testus (žiūr. Priedas Nr.1), mokytojas ne vėliau kaip iki tų metų, kuriais buvo atliktas fizinio pajėgumo nustatymas, gegužės 15 d., priskiria mokinių fizinio pajėgumo testų rezultatus vienai iš šių fizinio pajėgumo zonų:

• „Sveikatai palankus fizinis pajėgumas“ (arba žalia spalva), kuri rodo gerą, sveikatai palankų fizinį pajėgumą;

• „Reikia tobulėti“ zona (arba geltona spalva), kuri rodo, kad mokiniui reikia tobulinti savo fizines ypatybes siekiant sveikatai palankaus fizinio pajėgumo;

• „Sveikatos rizikos zona“ (arba raudona spalva), kuri rodo mokinio sveikatai kylančią riziką dėl jo fizinio pajėgumo lygio;

11.5.4. mokytojas tėvams (globėjams, rūpintojams) suteikia informaciją apie fizinio pajėgumo rezultatų priskyrimą nurodytoms zonoms.

11.6. **Mokinių įsivertinimas.** Mokytojas skatina mokinius:

• porose pasitikrinti ir įvertinti vienam kito išmokimą;

• analizuoti savo klaidas;

• numatyti, ką dar reikia atlikti;

• parašyti savo įsivertinimą prie atlikto darbo.

Mokinys neturi būti verčiamas komentuoti savo įsivertinimo.

11.7. **Pradinėse klasėse didžioji dalis vertinimo informacijos mokiniams pateikiama žodžiu**.

11.8. Vertinimo informacija raštu pateikiama mokinių darbuose, elektroniniame dienyne, vertinimo aprašuose, ataskaitose ir asmens bylose.

11.9. Vertinimai rašomi už: testus, patikrinamuosius darbus, savarankiškus darbus, rašinius, diktantus, skaitymą, teksto suvokimo užduotis, tekstus atmintinai, tekstų atpasakojimą, projektinius darbus.

11.10. Vertinimas fiksuojamas mokinių rašto darbuose ir el. dienyne.

11.11.Vertindamas elektroniniame dienyne, mokytojas vadovaujasi dienyno šablonais ir (ar) gali pateikti savo parengtus svarstymui pradinių klasių mokytojų metodiniame būrelyje.

11.12. Mokinių mokymosi pasiekimų patikrinimas vykdomas sistemingai. Visa vertinimo informacija (įskaitant skaitmeninio turinio programose atliktų užduočių įvertinimus) panaudojama analizuojant mokinių pažangą ir poreikius, keliant tolesnius mokymo(si) tikslus.

11.13. rekomenduojamas vertinimo dažnumas (savaitinių pamokų skaičius dauginti iš 1):

|  |  |
| --- | --- |
| 1 savaitinė pamoka | Ne mažiau kaip 1 įvertinimo fiksavimas per mėnesį |
| 2 savaitinės pamokos | Ne mažiau kaip 2 įvertinimo fiksavimai per mėnesį |
| 4–5 savaitinės pamokos | Ne mažiau kaip 3 įvertinimo fiksavimai per mėnesį |
| 7–8 savaitinės pamokos | Ne mažiau kaip 4 įvertinimo fiksavimai per mėnesį |

11.14. Diagnostiniam vertinimui mokytojas gali naudoti skaitmeninio turinio „Eduka“, „Ema“ testus, pratybų ir testų sąsiuviniuose pateiktus lietuvių kalbos, matematikos, pasaulio pažinimo testus arba sudaryti juos pats, numatydamas galimus surinkti taškus priklausomai nuo užduoties sudėtingumo.

11.15. Diagnostiniai darbai, atspindintys mokinio daromą pažangą, gali būti kaupiami aplanke, testų sąsiuviniuose, diktantų sąsiuviniuose.

11.16. Kontrolinių užduočių rezultatai rašomi po atliktu mokinio darbu. Komentare nurodomas surinktų taškų skaičius, klaidos, įrašomos rekomendacijos, ką reikėtų pasimokyti. Rekomenduojama elektroniniame dienyne nurodyti rezultatą (surinkti taškai ir(ar) procentai).

11. 17. Kūrybiniai ir projektiniai darbai vertinami mokytojo pasirinktu būdu.

11. 18. Ketvirtųjų klasių mokinių tėvai individualiai informuojami apie mokinio profilio pasiekimus persiunčiant tėvams informaciją el. paštu asmeniškai, o esant būtinybei, tėvams daroma kopija. Mokinio pasiekimų profilio kopijos dedamos kiekvienam mokiniui į bylą.

11.19. Mokytojas pagal poreikį vertina atskirus mokinius už darbą pamokoje pagal konkrečioje pamokoje iškeltus mokymosi uždavinius.

11.20. Kontrolinių darbų organizavimo tvarka ir vertinimas:

1120.1. Kontrolinis darbas, testas –ne mažesnės kaip 30 minučių trukmės savarankiškas, projektinis, kūrybinis ar kitoks raštu atliekamas ir įvertinamas darbas, skirtas dalyko programos dalies (temos, kelių temų, skyriaus, logiškai vientisos dalies, savarankiškai išmoktos dalies) išmokimui patikrinti.

11.20.2. Apie kontrolinį darbą mokiniai informuojami prieš 1-3 d. Su mokiniais aptariama kontrolinio darbo struktūra, jo tikslai, vertinimo kriterijai. Būtina apie tai įrašyti elektroniniame dienyne.

11.20.3. Per dieną organizuojamas tik vienas kontrolinis darbas.

11.20.5.Specialių ugdymosi poreikių vaikai kontrolinį darbą, esant galimybei, rašo pas spec. pedagogą, arba klasėje su specialisto pagalba. Ant kontrolinio darbo spec. pedagogas užrašo “Darbą atliko su spec. pedagogo pagalba“.

11.20.6. Kontroliniai darbai įvertinami ir jų rezultatai mokiniams paskelbiami per penkias darbo dienas.

11.20.7. Kontrolinių darbų rezultatų analizė pristatoma ir aptariama su visais klasės mokiniais, pasidžiaugiama jų sėkmėmis, nesėkmės aptariamos individualiai ir numatomi būdai mokymosi spragoms šalinti.

11.20.8. Jei nepatenkinamai įvertinami du ir daugiau kontrolinių darbų iš eilės, mokytojas aptaria nesėkmes ir galimybes jas ištaisyti, priima sprendimus kartu su mokiniu, jo tėvais ir pagalbos mokiniui specialistais.

11.20.9. Kontrolinis darbas trimestro paskutinę dieną, paskutinę dieną prieš mokinių atostogas, pirmą dieną po atostogų ar šventinių dienų neorganizuojamas.

11.21. Jei mokinys dėl pateisinamų priežasčių (pateikė gydytojų pažymą arba tėvų (globėjų) paaiškinimą) nedalyvauja kontroliniame darbe, už jį atsiskaito po pamokų arba kitu su mokytoju susitartu laiku per 2 savaites.

11.22. Savarankiškas darbas–tai 10-25 min. trukmės atsiskaitymas raštu, skirtas mokinio pasiekimams ir pažangai įvertinti įveikus tik vieną-dvi temos pamokas, dalį ciklo /etapo, programos dalies pamokų. Iš anksto apie savarankišką darbą mokiniai gali būti neinformuojami. Tikslas –išsiaiškinti, kiek mokinys, naudodamasis įvairiais šaltiniais, mokymo(si) priemonėmis, geba įgytas žinias pritaikyti individualiai.

11.23. Užsienio kalbos gebėjimų vertinimas pradinėse klasėse vykdomas laikantis progimnazijos bendrosios vertinimo tvarkos (Priedas Nr.2).

12. **Namų darbų tikrinimas ir klaidų taisymas:**

12.1. Mokytojas su mokiniais aptaria namų darbus, derina apimtį, užduočių pobūdį, vertinimą bei jo fiksavimą.

12.2. 1-2 klasių mokiniams namų darbai neskiriami. Rekomenduojama baigti klasėje neatliktas užduotis. Rekomenduojama ugdymo individualizavimui, diferencijavimui papildomos grožinės literatūros skaitymas, ugdymo(si) įgūdžių tobulinimui ir įtvirtinimui skaitmeninio turinio programų užduotys („Eduten play“).

12.3. Namų darbai diferencijuojami pagal mokinių gebėjimus ir poreikius.

12.4. Namų darbai tikrinami mokytojos pasirinktais būdais (žodžiu, frontaliai, individualiai, raštu, pasirenkant užduotį, vizualiai, atsakant į mokiniams iškilusius klausimus pamokos eigoje).

12.5. Namų darbus, skiriamus skaitmeninio turinio programose, mokytoja komentuoja apibendrindama mokinių sėkmes ir nesėkmes, numato pažangą.

12.6. Mokymosi sunkumų turintiems mokiniams skiria namų darbus, įtvirtinančius gautas pamokoje žinias, šalinančius mokymosi spragas bei stiprinančius motyvaciją.

12.7. Skiriamus namų darbus mokytojas tikrina reguliariai ir sistemingai.

12.8. Namų darbai atostogoms neskiriami.

12.9. Tėvai sistemingai analizuoja savo vaikų pasiekimus ir pažangą, pagal poreikį padeda savo vaikams mokytis, reikalauja iš jų atsakomybės, atliekant namų darbų užduotis.

13. Apibendrinamasis vertinimas atliekamas trimestrų ir mokslo metų t.y. pradinio ugdymo programos pabaigoje.

13.2. Trimestrų ir metiniai pasiekimai apibendrinami vertinant mokinio per šį ugdomąjį laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi elektroniniame dienyne.

13.3. Apibendrintai vertinant ugdymo dalykų trimestro ir metinius pasiekimus, įrašomas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“.

13.4. Trimestrui baigiantis mokytojai organizuoja mokinių mokymosi pasiekimų ir pažangos įsivertinimą ir mokiniai kartu su mokytoju aptaria numatomus mokymosi pasiekimus, užduotis bei vertinimo kriterijus.

13.5. Mokiniai, konsultuojami mokytojo, pagal kriterijus mokosi vertinti savo darbą ir vienas kito, įsivertinti pasiekimus ir pažangą. Mokiniai, remdamiesi sukauptais savo rašto darbais aplanke, analizuoja mokymąsi, padarytą pažangą, su mokytoju aptaria sėkmes ir nesėkmes, planuoja tolesnį mokymąsi.

13.6. Vertinimo informacija raštu pateikiama mokinių darbuose, elektroniniame dienyne, vertinimo aprašuose, ataskaitose ir asmens bylose.

**VII. 5–8 KLASIŲ MOKINIŲ VERTINIMAS**

14. Naudojamas formalusis vertinimas, pagrįstas Bendrosiomis programomis ir neformalusis vertinimas.

15. Vertinimą ugdymo procese sudaro vienas kitą sąlygojantys formuojamasis, diagnostinis vertinimai.

16. Pirmame trimestre stebima ir aptariama penktų klasių mokinių mokymosi ir elgesio adaptacija Metodinėse grupėse, Mokytojų tarybos posėdyje. Mokiniams, turintiems mokymosi ar elgesio sunkumų yra atliekamas asmenybinis ir kognityvinis ištyrimas, kuris padeda įvertinti vaiko sunkumų priežastis bei numatyti pagalbos formas.

17. Vykdant pagrindinio ugdymo programą visi dalykai, išskyrus dorinį ugdymą, žmogaus saugą, specialiąsias grupes, vertinami pažymiu.

17.1. Mokomieji dalykai vertinami pažymiu 10 balų sistema: 10 – puikiai, 9 – labai gerai, 8 – gerai, 7 – pakankamai gerai, 6 – vidutiniškai, 5 – patenkinamai, 4 – pakankamai patenkinamai, 3 – nepatenkinamai, 2 – blogai, 1 – labai blogai.

18. Patenkinamas įvertinimas – įrašai: „atleista“ („atl“), „įskaityta“ („įsk“), 4–10 balų įvertinimas;

19. Nepatenkinamas įvertinimas – įrašai: „neįskaityta“ („neįsk“), 1–3 balų įvertinimas.

20. Mokinių mokymosi pasiekimai vertinami sistemingai. Rekomenduojamas pasiekimų vertininimo dažnumas per trimestrą nustatomas atsižvelgiant į savaitinių pamokų skaičių:

20.1. jei dalykui mokyti skirta 1 pamoka per savaitę, vertinama ne mažiau kaip 3 pažymiais per trimestrą;

20.2. jei dalykui mokyti skirta 2 pamokos per savaitę, vertinama ne mažiau kaip 5 pažymiais per trimestrą;

20.3. jei dalykui mokyti skirta 3 pamokos per savaitę, vertinama ne mažiau kaip 7 pažymiais per trimestrą;

20.4. jei dalykui mokyti skirta 4 pamokos per savaitę, vertinama ne mažiau kaip 9 pažymiais per trimestrą.

20.5. jei dalykui mokyti skirta 5-6 pamokos per savaitę, vertinama ne mažiau kaip 10-12 pažymiais per trimestrą.

20.6. Mokiniai, savarankiškai besimokantys tam tikrų dalykų, atsiskaito kartą per mėnesį ir gauna atitinkamą įvertinimą, iš šių pažymių skaičiuojamas trimestro arba metinis pažymys.

20.7. Pažymiu nevertinamas dorinis ugdymas, žmogaus sauga, specialiosios grupės. Rašoma „įskaityta“, „neįskaityta“.

21. Trimestrų ir metiniai įvertinimai išvedami ne vėliau kaip paskutinę trimestro (mokslo metų) dalyko pamoką, reikalingi įrašai elektroniniame dienyne įvedami ne vėliau kaip paskutinę trimestro (mokslo metų) dieną.

22. Mokytojai, vadovaujasi vertinimo aprašais, aptartais ir patvirtintais dėstomojo dalyko metodinėje grupėje, ir juose numatytais vertinimo kriterijais, kuriais remdamiesi kaupia informaciją apie mokinio mokymosi pasiekimus ir rašo sudėtinį pažymį.

23. Rekomenduotini mokinių mokymosi pasiekimų vertinimo metodai:

23.1. apklausa žodžiu – tai monologinis ar dialoginis kalbėjimas, skirtas patikrinti žinias ir gebėjimą gimtąja ar užsienio kalba taisyklingai, argumentuotai reikšti mintis per gimtosios, užsienio kalbų, gamtos ir socialinių mokslų ir kt. pamokas. Atsakinėjant žodžiu įvertinimas pateikiamas argumentuotai tos pačios pamokos metu;

23.2. apklausa raštu – tai darbas raštu ne daugiau kaip iš vienos pamokos medžiagos. Darbo tikslas – patikrinti mokinio įgytas žinias ir/arba sužinoti, kaip mokinys geba jas pritaikyti individualiai atlikdamas praktines užduotis. Mokiniai, nedalyvavę apklausoje, atsiskaityti neprivalo. Iš anksto apie apklausą mokiniai neinformuojami. Darbų patikrinimas gali vykti pasirinktinai (tikrinami ne visų mokinių darbai);

23.3. savarankiškas darbas, trukmė neribojama, apie jį mokinius informuoti nebūtina. Mokiniai gali naudotis mokytojo nurodytomis mokymo priemonėmis. Savarankiško darbo tikslas – sužinoti, kaip mokinys geba pritaikyti įgytas žinias individualiai atlikdamas praktines užduotis;

23.4. laboratoriniai (praktiniai) darbai ugdo mokinių praktinius gebėjimus: teorinės žinios pritaikomos praktiškai. Paprastai visi klasės mokiniai atlieka tą patį darbą su vienodais prietaisais. Mokinys, naudodamasis duotomis priemonėmis, turi išspręsti iškeltą problemą (išmatuoti, apskaičiuoti, įvertinti, palyginti, sisteminti, braižyti brėžinius, formuluoti išvadas).

24. Kontrolinių ir kitų atsiskaitomųjų darbų skelbimo tvarka ir vertinimas:

24.1. kontrolinių darbų datos fiksuojamos elektroniniame dienyne. Mokinių mokymosi pasiekimai vertinami sistemingai, per trimestrą organizuojant ne mažiau kontrolinių ar kitų atsiskaitomųjų darbų, kiek yra to dalyko savaitinių pamokų;

24.2. kontrolinis atsiskaitymas per dieną gali vykti du kartus, kai organizuojama skirtingo atsiskaitymo forma ( rašto ir testo ) atskirai.

24.3. mokytojas apie kontrolinį darbą mokinius informuoja ne vėliau kaip prieš savaitę, supažindinęs su darbo forma, tikslais, vertinimo kriterijais;

24.4. kontrolinius darbus mokytojas ištaiso ir grąžina mokiniams per 10 darbo dienų, tik dėl objektyvių priežasčių mokytojas darbus gali grąžinti vėliau;

24.5. kontrolinių darbų rezultatų analizė pristatoma ir aptariama su visais klasės mokiniais, bendrai apžvelgiamos sėkmės, nesėkmės aptariamos individualiai, numatomi būdai mokymosi spragoms šalinti. Kontrolinis darbas neperrašomas, bet mokiniui, gavusiam nepatenkinamą įvertinimą, pageidaujant, sudaroma galimybė pasimokius atsiskaityti iš tos temos (kelių temų, skyriaus ar kurso) per savaitę nuo rezultatų paskelbimo dienos, į dienyną įrašant abu pažymius. Dėl pakartotinio kontrolinio darbo perrašymo mokinys gali kreiptis, jeigu jis nepraleidžia be priežasties to dalyko pamokų;

24.6. kontrolinį darbą, pageidaujant mokiniams, rekomenduojama perrašyti, jei daugiau kaip 50% mokinių už jį gavo nepatenkinamus įvertinimus;

24.7. kontroliniai ar kiti atsiskaitomieji darbai I-ojo ir II-ojo trimestro paskutinę savaitę, pirmąją dalyko pamoką po mokinių atostogų neorganizuojami;

24.8. jei mokinys dėl pateisinamų priežasčių nedalyvavo kontroliniame ar kitame atsiskaitomajame darbe, jie privalo atsiskaityti sutartu, patogiu mokytojui ir mokiniui laiku, bet ne vėliau kaip per dvi savaites;

24.9. jei mokinys kontroliniame darbe nedalyvauja be pateisinamos priežasties, jam rašoma „n“, o kitą pamoką privalo darbą parašyti. Mokiniui atsisakius tai daryti ar neatvykus nurodytu laiku, į dienyną rašomas „1“ (darbas neatliktas);

24.9.1. jei mokinys piktybiškai vengia atsiskaityti po pamokų, atsiskaitymą galima organizuoti pamokos metu, kai tik mokinys ateina. Jei mokinys per numatytą laiką neatsiskaito, į dienyną įrašomas „1“ su komentaru už ką neatsiskaityta;

24.9.2. grupės mokinių nedalyvavimas kontroliniame darbe (pabėgimas) mokytojo nuožiūra gali būti įvertintas žemiausiu nepatenkinamu įvertinimu (darbas neatliktas);

24.9.3. jei mokinys atsiskaitymo metu (savarankiško darbo, kontrolinio darbo, rašinio/testo/apklausos raštu) kalbasi, nusirašinėja ar užsiima kita neleistina veikla (iš anksto susitarus su mokytoju dėl neleistinų veiksmų), mokytojas sustabdo to mokinio atsiskaitymą. Tokiu atveju mokinio atsiskaitymas įvertinamas 2 balais su komentaru už ką įrašytas įvertinimas.

25. Dalyvavimo konkursuose, olimpiadose, dalyko gilinimo (modulio) pamokose ir žinių patikros projektuose vertinimas:

25.1 nacionalinio mokinių pasiekimų patikrinimo rezultatai pažymiu nevertinami;

25.2 už miesto ar šalies olimpiadose laimėtas prizines vietas mokiniui įrašoma atitinkamo dėstomojo dalyko 10 balų įvertinimas;

26. Siekiant stebėti mokinių daromą pažangą ir mokant mokinius įsivertinti, analizuoti savo pasiekimus ir pažangą, vadovaujamasi mokyklos patvirtintu mokinio asmeninės pažangos stebėjimo ir fiksavimo tvarkos aprašu (žr. Vilniaus Martyno Mažvydo progimnazijos 5-8 klasių mokinių individualios pažangos stebėjimo ir fiksavimo tvarkos aprašą). Rekomenduojama bendru mokytojo ir mokinių susitarimu darbus raštu kaupti darbų aplankuose.

27. Namų darbų skyrimo ir vertinimo tvarka:

27.1. namų darbai gali būti trumpalaikiai (juos mokiniai turi atlikti iki kitos pamokos) ir ilgalaikiai (mokytojas ir mokiniai aptaria atlikimo terminą);

27.2. mokytojas su mokiniais aptaria namų darbų apimties užduočių pobūdį, vertinimą bei fiksavimą;

27.3. mokytojas, taikydamas aktyviuosius mokymo metodus ir racionaliai panaudodamas pamokos laiką, skiria diferencijuotus namų darbus, įtvirtinančius pamokoje įgytas žinias, gebėjimus, ugdančius mokinių kūrybiškumą ir kritinį mąstymą. Mokymosi sunkumų turintiems mokiniams skiriami namų darbai, įtvirtinantys pamokoje gautas žinias, šalinantys mokymosi spragas bei stiprinantys mokymosi motyvaciją. Skiriamus namų darbus mokytojas tikrina reguliariai ir sistemingai.

**VI. VERTINIMAS BAIGUS UGDYMO LAIKOTARPĮ, PROGRAMĄ AR IŠVYKSTANT Į KITĄ MOKYKLĄ**

28. Mokinio mokymosi pasiekimai ugdymo laikotarpio pabaigoje apibendrinami ir vertinimo rezultatas fiksuojamas įrašu ir (arba) pažymiu, taikant 10 balų vertinimo sistemą:

28.1. patenkinamas įvertinimas – įrašai: „atleista“ („atl“), „įskaityta“ („įsk“), 4–10 balų įvertinimas;

28.2. nepatenkinamas įvertinimas – įrašai: „neįskaityta“ („neįsk“),1-3 balų įvertinimas.

29. Mokiniui, besimokančiam pagal pagrindinio ugdymo programą, trimestro dalyko įvertinimas fiksuojamas iš visų atitinkamo laikotarpio pažymių, skaičiuojant jų aritmetinį vidurkį ir taikant apvalinimo taisyklę.

29.1. Vienerių mokslo metų pasiekimų rezultatas, mokantis pagal dalyko programą (toliau – dalyko metinis įvertinimas), fiksuojamas iš I ir II, III trimestrų pažymių, skaičiuojant jų aritmetinį vidurkį ir taikant apvalinimo taisykles.

29.2. Jei mokinys per visą ugdymo laikotarpį (trimestrą) neatliko visų vertinimo užduočių (pvz., kontrolinių darbų ir kt.) be pateisinamos priežasties, nepademonstravo pasiekimų, numatytų pagrindinio ugdymo bendrosiose programose, mokinio dalyko trimestro pasiekimai prilyginami žemiausiam 10 balų sistemos įvertinimui „labai blogai“;

29.3. Jei mokinys neatliko visų vertinimo užduočių dėl svarbių, progimnazijos vadovo pateisintų priežasčių (pvz., ligos) – fiksuojamas įrašas „atleista“.

29.4. Dalyko metinis įvertinimas fiksuojamas įrašu „įsk“, jei I ir II, III trimestrų įvertinimai yra „įsk“ ir „įsk“ arba „įsk“ ir „neįsk“ arba „neįsk“ ir „įsk“. Dalyko metinis įvertinimas fiksuojamas įrašu „neįsk“, jei I ir II, III trimestrų įvertinimai yra „neįsk“.

29.5. Fiksuojant trimestro dalyko įvertinimą įrašais „įsk“ arba „neįsk“, atsižvelgiama į tai, kokių įrašų per ugdymo laikotarpį yra daugiau.

29.6. Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu.

29.7. Mokiniui, pagal gydytojo pažymą atleistam nuo fizinio ugdymo pamokų, trimestro ar metinių pažymių stulpelyje rašoma „atl.“;

30. Atsiskaitymo tvarka:

30.1. mokytojas informuoja mokinį apie nepatenkinamą metinį įvertinimą;

30.2. mokytojas užpildo atsiskaitymo tvarkaraščio formą (*Priedas Nr. 1*) dviem egzemplioriais. Mokinys pasirašo ant abiejų egzempliorių. Vieną mokytojas pasilieka sau ir ją pildo, kitą – atiduoda mokiniui (rašo atsiskaitymų datas, užduotis, vertinimus).

30.3. mokinys privalo atsiskaityti visas užduotis mokytojo nurodytu laiku. Mokiniui neatvykus nurodytu laiku be pateisinamų priežasčių, mokytojas užduotį įvertina žemiausiu nepatenkinamu įvertinimu. Jei visų užduočių aritmetinis vidurkis yra nepatenkinamas, metinis įvertinimas lieka nepatenkinamas;

30.4. praėjus užduočių atsiskaitymo laikotarpiui, mokytojas informuoja pavaduotoją ugdymui apie mokinio pasiekimus ir įvertinimą. Jų apskaita elektroniniame dienyne fiksuojama pagal elektroninio dienyno aprašo tvarką. Įrašytas papildomo darbo įvertinimas laikomas metiniu įvertinimu.

31. Jei mokinys, kuris besigydydamas namuose, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitais (turimais) ugdymo laikotarpiais sukauptus mokymosi pasiekimus.

32. Tuo atveju, kai mokinys mokydamasis praleidžia klasę ar (ir) mokosi pagal jam individualiajame ugdymo plane numatytus ugdymo laikotarpius, mokymosi pasiekimai gali būti apibendrinami ir vertinimo rezultatas mokiniui fiksuojamas kitu nei visai klasei nustatytu laiku.

33. Mokiniui, kuris bendrojo ugdymo programos dalį laikinai mokėsi kitos šalies mokykloje pagal tarptautinę bendrojo ugdymo programą, mokymosi laikotarpio rezultatų pripažinimą, įskaitymą Lietuvoje numato ir vykdo progimnazija. Jei mokinys kitos šalies mokykloje kai kurių dalykų nesimokė, sudaromos sąlygos mokytis ir atsiskaityti.

34. Mokiniui, atvykusiam iš mokyklos, kurioje jo mokymosi pasiekimai buvo apibendrinami baigiantis pusmečiui, dalykų trimestrų ir metiniai įvertinimai fiksuojami gavus tos mokyklos pažymą apie mokymosi pasiekimus, kurioje nurodomi šiam mokiniui fiksuoti dalykų įvertinimai gruodžio 1 d. ir (ar) kovo 1 d. Jeigu ankstesnėje mokykloje vadovaujantis ugdymo planu dalyko trimestrų ar trimestro įvertinimas yra fiksuotas ne pažymiu, trimestro ar metinis pažymys pagal dešimtbalę sistemą fiksuojamas iš šioje mokykloje įrašytų pažymių, atsižvelgus į patenkinamą ar nepatenkinamą įvertinimą įrašu.

35.Mokiniui, atvykusiam iš mokyklos, kurioje jo mokymosi pasiekimai buvo apibendrinami baigiantis trimestrui, trimestrų ir metiniai įvertinimai fiksuojami, gavus tos mokyklos pažymą apie mokymosi pasiekimus, kurioje nurodomi šiam mokiniui fiksuoti dalykų įvertinimai baigiantis trimestrui.

36. Progimnazija mokinių mokymosi pasiekimų vertinimo ir kitą informaciją tvarko archyve, sudarytu elektroninio dienyno duomenų pagrindu.

37. Keliamosios (5-8) klasės mokinys, turintis visų ugdymo plano dalykų patenkinamus metinius įvertinimus, keliamas į aukštesnę klasę.

38. Mokinys paliekamas kartoti vienų mokslo metų atitinkamos klasės ugdymo programos, į aukštesnę klasę keliamas progimnazijos direktoriaus įsakymu.

39. Tuo atveju, kai progimnazija turi įrodymų, kad keliamosios klasės mokinio mokymosi pasiekimai yra aukštesni, nei nustatyti aukštesniojo lygio mokymosi pasiekimai bendrosiose programose, mokinys iki 14 metų tėvų (globėjų) prašymu ir mokinį ugdančių mokytojų, progimnazijos vaiko gerovės komisijos pritarimu gali būti keliamas į aukštesnę klasę, praleidžiant klasę.

40. Mokinio, turinčio kai kurių ugdymo plano dalykų nepatenkinamus metinius (papildomo darbo, jei buvo skirtas) įvertinimus, neatliktą socialinę-pilietinę veiklą, kėlimo į aukštesnę klasę, palikimo kartoti ugdymo programos ar papildomo darbo skyrimo klausimus svarsto mokinį ugdę mokytojai, kiti ugdymo procese dalyvavę asmenys (toliau – Mokytojai).

41. Mokytojai:

41.1. pasibaigus ugdymo procesui progimnazijos direktoriui siūlo: arba skirti mokiniui papildomą darbą, arba kelti į aukštesnę klasę, arba palikti kartoti ugdymo programos;

41.2. mokiniui skiriant papildomą darbą, susitaria dėl galimos pakartotinio svarstymo dėl kėlimo į aukštesnę klasę ar palikimo kartoti ugdymo programos datos, papildomo darbo atlikimo trukmės, konsultacijų formų ir būdų, jų laiko, mokinio atsiskaitymo datos, atsižvelgia į mokinio, tėvų (globėjų, rūpintojų) siūlymą ir kt.;

41.3. pakartotinai svarsto mokinio mokymosi pasiekimus, jei mokinio papildomas darbas buvo įvertintas nepatenkinamu įvertinimu arba praėjo nustatytas laikas, kada mokinys turėjo atsiskaityti (atlikti papildomą darbą). Išklauso mokinio (globėjų, rūpintojų) pageidavimą ir teikia siūlymą progimnazijos direktoriui.

42. Sprendimą dėl papildomo darbo skyrimo mokiniui, jo kėlimo į aukštesnę klasę ar palikimo kartoti ugdymo programą, atsižvelgęs į Mokytojų siūlymą, ne vėliau nei paskutinę einamųjų mokslo metų darbo dieną priima progimnazijos direktorius. Sprendimas įforminamas progimnazijos direktoriaus įsakymu. Su įsakymu progimnazija supažindina mokinio tėvus (globėjus, rūpintojus).

43. Mokinių, besimokančių pagal pritaikytas programas, ugdymo rezultatai vertinami pagal atitinkamos programos reikalavimus ir progimnazijoje dirbančių specialistų (logopedo, psichologo, medicinos darbuotojo, socialinio pedagogo) rekomendacijas.

**VII. ĮSIVERTINIMAS**

44. Įsivertinimas papildo mokytojų vertinimą, bet jo nekeičia. Mokiniai mokomi save vertinti kuo objektyviau, taikant mokinio individualios pažangos stebėjimo ir fiksavimo tvarkos apraše numatytas ir paties mokytojo parinktas formas, todėl siekiama:

44.1. Sudaryti sąlygas mokiniui pažinti savo silpnąsias ir stipriąsias puses, teisingai ir adekvačiai vertinti savo gabumus ir galimybes;

44.2. Skatinti mokinius aktyviau dalyvauti ugdymo procese, teikti pasiūlymus, prisiimti atsakomybę už savo ugdymo (si) rezultatus.

45. Mokiniai įsivertina pamokos pabaigoje, baigę temą (ciklą), paskutinę trimestro (mokslo metų) pamoką: įsivertinimo technikas ir būdus mokytojai aptaria metodinių grupių pasitarimuose.

46. Per paskutinę trimestro (mokslo metų) dalyko pamoką mokiniai analizuoja mokymąsi, padarytą pažangą, su mokytoju aptaria sėkmes ir nesėkmes, planuoja tolesnį mokymą(si).

47. Mokytojai apibendrina informaciją apie mokinio, grupės ar klasės pasiekimus bei padarytą pažangą, jei reikia, koreguoja ugdymo planus.

48. Dalyko mokytojas pamokoje organizuoja mokinių įsivertinimą apie pamokoje įvykdytą pamokos uždavinį, skiria pamoką ar pamokos dalį kontrolinio darbo rezultatų aptarimui ir įsivertinimui, kiekvieno trimestro pabaigoje su mokiniais aptaria daromą pažangą, kaip numatyta mokinio individualios pažangos stebėjimo ir fiksavimo tvarkos apraše.

49. Klasės vadovas pasibaigus kiekvienam trimestrui su mokiniais turi aptarti klasės pažangą lyginant su ankstesniuoju trimestru:

49.1. kas du mėnesius paskatinti mokinius, darančius pažangą;

49.2. paskatinti mokinius daugiau dėti pastangų, jei jų pažangumas krenta;

49.3. organizuoti susitikimą su dalyko mokytoju dėl susitarimų suderinimo su mokiniais, kurie turi nepatenkinamus trimestro rezultatus. Apie priimtus susitarimus klasės vadovas informuoja, supažindina mokinio tėvus;

49.4. siūlyti Vaiko gerovės komisijos posėdyje svarstyti mokinius, turinčius daugiau nei 2 nepatenkinamus trimestrų įvertinimus;

49.5. pagal poreikį su tėvais organizuoti individualius pokalbius.

**IX. MOKINIŲ, TURINČIŲ SPECIALIŲJŲ UGDYMOSI POREIKIŲ, PASIEKIMŲ VERTINIMAS**

50. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal specialistų pateiktas rekomendacijas tam mokiniui, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su Bendrosiose programose numatytais pasiekimų lygiais.

51. Mokinio, kuris mokosi pagal individualizuotą programą, mokymosi pasiekimų vertinimo būdus, periodiškumą numato mokytojas savo paruoštoje, su ugdymo pagalbą teikiančiais specialistais Vaiko gerovės komisijoje suderintoje ir direktoriaus patvirtintoje vaiko individualizuotoje programoje, atsižvelgdamas į mokinio galias ir vertinimo suvokimą, specialiuosius ugdymosi poreikius, planuojamą pažangą, tėvų (globėjų, rūpintojų) pageidavimus.

51.1. Specialiųjų ugdymo(si) poreikių turintiems mokiniams, ugdomų pagal jų gebėjimams pradinio ugdymo pritaikytą ar individualizuotą programą taikoma ideografinio vertinimo sistema.

51.2. Pradinių klasių mokinių, ugdomų pagal pradinio ugdymo pritaikytą bendrąją programą pasiekimai įrašomi nurodant ugdymo dalykų apibendrintą mokinio pasiekimų lygį (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

51.3. Pradinių klasių mokinių, ugdomų pagal pradinio ugdymo individualizuotą programą mokinio padaryta arba nepadaryta pažanga fiksuojama įrašant „pp“ arba „np“;

51.4. Trimestrų /metinio pabaigoje pateikiama informacija švietimo pagalbos programoje apie mokinio pasiekimus, padarytą/nepadarytą pažangą, pritaikytose ir individualizuotose programose pasiekimus rašo pradinių klasių ir dalyko mokytojas.

52. Jei mokinys, daro akivaizdžią pažangą ir jo pasiekimai yra aukštesni nei patenkinamo pasiekimų lygmens, progimnazijos Vaiko gerovės komisijoje (toliau –VGK) svarstoma galimybė atsisakyti programos pritaikymo. VGK nagrinėja atvejus, kai mokinys, negali pasiekti pažangos, siekiant išsiaiškinti priežastis, kurios įtakoja nepatenkinamą mokymąsi. Mokinių trimestrų/metinio ugdymo rezultatai aptariami VGK posėdžiuose.

52.1. Mokiniai, lankantys logopedines pratybas, vertinami naudojantis įvairiomis skatinimo formomis (pagyrimai žodžiu/raštu, sutartiniai ženklai (lipdukai, anspaudai) ir kt.).

52.2. Kalbų mokytojas, vertindamas mokinio darbus, atsižvelgia į švietimo pagalbos specialistų rekomendacijas (vertinant mokinio atliktas užduotis nelaikoma klaidomis konkrečių raidžių porų iš šių porų p-b, t-d, k-g, s-z, š-ž, c-č, e-ė, i-y, u-ū, u-uo, ė-ie painiojimas).

52.3. Mokinių, lankančių logopedines pratybas, kalbos (kalbos sutrikimo įveikimas, dalinis įveikimas ar neįveikimas) įvertinimas fiksuojamas individualiose kalbos kortelėse ir pusmečių ataskaitose.

53. Specialiųjų poreikių mokinių tėvams informacija pateikiama raštu (vertinant darbus sąsiuviniuose), žodžiu (tėvų konsultacijų ir individualių konsultacijų metu), įrašais elektroniniame dienyne.

**X. TĖVŲ, GLOBĖJŲ INFORMAVIMAS APIE MOKINIŲ PASIEKIMUS IR PAŽANGĄ**

Progimnazijos klasių mokytojas supažindina mokinius ir jų tėvus (globėjus) su savo dalyko vertinimo sistema. Tėvams (globėjams) laiku teikiama išsami informacija apie jų vaikų ugdymąsi.

54. Informacija apie mokinio pasiekimus, lankomumą tėvams (globėjams) pateikiama elektroniniame dienyne. Tėvams (globėjams), kurie neturi galimybių naudotis internetu, mokytojai ne rečiau kaip kartą per mėnesį atspausdina mokinių pasiekimus ir supažindina tėvus.

55. Mokinio sąsiuviniuose, diagnostiniuose bei kituose raštu atliktuose darbuose fiksuojama informacija, komentarai.

56. Iškilus mokymosi, lankomumo, elgesio ar kt. problemoms, tėvai (globėjai) informuojami įvairiais būdais: skambinant, individualiai kalbantis, rašant elektroninius laiškus, registruotus laiškus.

56.1. Informaciją apie gresiantį nepatenkinamą mokomojo dalyko trimestro ar metinį įvertinimą rekomenduojama pateikti prieš mėnesį iki trimestro/metinio pabaigos: mokytojas elektroniniame dienyne rašo pranešimą/informaciją mokinio tėvams (globėjams) bei informuoja progimnazijos VGK/administraciją.

56.2 . Individuali informacija perduodama individualių pokalbių su tėvais metu. Mokinių pasiekimai nelyginami. Vertinimo informacija viešai neskelbiama.

57. Mokinių, kurie ugdomi pagal pritaikytas ar individualizuotas programas, mokymosi rezultatai fiksuojami, kaupiami ir analizuojami remiantis tais pačiais principais. Aptarimuose dalyvauja švietimo pagalbos specialistai.

57.1. Šių mokinių tėvus (globėjus) klasės mokytoja kviečia pokalbiui. Į pokalbį gali būti kviečiami mokytojai- dalykininkai, direktoriaus pavaduotoja ugdymui, mokyklos direktorius, VGK specialistai.

58. Mokymosi pasiekimų lygmuo fiksuojamas trimestrų pabaigoje elektroniniame dienyne.

59. Klasių mokytojai ne rečiau kaip tris kartus per metus organizuoja tėvų susirinkimus.

59.1. Į susirinkimą gali būti kviečiami ir toje klasėje dirbantys mokytojai, kurie tėvus informuoja apie savo dalyko tikslus, uždavinius, numatomus rezultatus, supažindina su mokymo metodika, vertinimo būdais ir pan.

59.2. Progimnazijoje rengiamos tėvų dienos. Du kartus per metus organizuojami bendri mokyklos tėvų susirinkimai. Juose teikiama įvairiapusė informacija, tėvai gali individualiai susitikti su mokytojais – dalykininkais, administracija.

60. Tėvai (globėjai) turi galimybę lankytis pamokose ( suderinę laiką su kuruojančia pavaduotoja ar kitu mokyklos atstovu ), susitikti su jų vaiką mokančiais mokytojais, administracija.

61. Mokinių, kurie ugdosi pagal pritaikytas programas, įvertinimus aptaria pradinių klasių mokytojai su direktoriaus pavaduotoja ugdymui, psichologe, su specialiąja pedagoge.

61.1. Esant būtinybei, šių mokinių tėvus (globėjus) klasės mokytoja kviečia pokalbiui. Į pokalbį gali būti kviečiami mokytojai-dalykininkai, direktoriaus pavaduotoja ugdymui, mokyklos direktorius, VGK specialistai.

61.2. Į susirinkimą gali būti kviečiami ir toje klasėje dirbantys mokytojai, kurie tėvus informuoja apie savo dalyko tikslus, uždavinius, numatomus rezultatus, supažindina su mokymo metodika, vertinimo būdais ir pan.

62. Klasėse, mokyklos koridoriuose nuolat atnaujinama stendinė informacija, darbelių, piešinių parodos, informuojančios apie mokinių ugdomas kompetencijas.

**VIII. MOKINIŲ PASIEKIMŲ ĮVERTINIMO OBJEKTYVUMO NAGRINĖJIMO TVARKA**

63. Tėvai kreipiasi į klasės vadovą dėl neteisingo vaiko pasiekimų įvertinimo.

64. Klasės vadovas kartu su tėvais kreipiasi į progimnazijos administraciją dėl vertinimo objektyvumo nustatymo.

65. Progimnazijos direktorius parašo įsakymą dėl komisijos sudarymo vertinimo objektyvumui nustatyti.

66. Komisija per tris dienas įvertina ir raštu informuoja tėvus, klasės vadovą ir progimnazijos direktorių apie gautas išvadas.

**IX. BAIGIAMOSIOS NUOSTATOS**

67. Mokinio užsienio mokykloje išeitą ugdymo programos dalį vertina progimnazijos direktoriaus sudaryta komisija.

68. Mokinių mokymasis namuose organizuojamas ir pasiekimai vertinami vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405, ir Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

69. Mokinių pažangos ir pasiekimų vertinimo ugdymo procese tvarka gali būti keičiama, atsižvelgiant į ugdymo proceso pokyčius ir pakeistus jį reglamentuojančius dokumentus.

70. Aprašas bendru sutarimu, esant reikalui, gali būti koreguojamas ir tobulinamas.

PRITARTA

Vilniaus Martyno Mažvydo progimnazijos

Mokyklos metodinės tarybos posėdžio 2021 m. rugsėjo 09d.

protokoliniu nutarimu (Protokolo Nr. 1).

**Priedas Nr.1.**

**TESTŲ REZULTATŲ ĮVERTINIMO LENTELĖS**

1 lentelė. Šuolis iš vietos į tolį (cm) (berniukai**)**

|  |  |  |  |
| --- | --- | --- | --- |
| **Amžius metais** | **Sveikatos rizikos zona** | **Tobulėjimo zona** | **Sveikatai palankaus fizinio pajėgumo zona** |
| **7** | ≤ 77 | 78-112 | ≥113 |
| **8** | ≤ 90 | 91-118 | ≥119 |
| **9** | ≤ 94 | 95-133 | ≥134 |
| **10** | ≤101 | 102-139 | ≥140 |

2 lentelė. Šuolis iš vietos į tolį (cm) (mergaitės)

|  |  |  |  |
| --- | --- | --- | --- |
| **Amžius metais** | **Sveikatos rizikos zona** | **Tobulėjimo zona** | **Sveikatai palankaus fizinio pajėgumo zona** |
| **7** | ≤ 80 | 81-101 | ≥102 |
| **8** | ≤ 82 | 83-108 | ≥109 |
| **9** | ≤ 90 | 91-123 | ≥124 |
| **10** | ≤ 96 | 97-126 | ≥127 |

3 lentelė. Teniso kamuoliuko metimas (m) (berniukai)

|  |  |  |  |
| --- | --- | --- | --- |
| **Amžius metais** | **Sveikatos rizikos zona** | **Tobulėjimo zona** | **Sveikatai palankaus fizinio pajėgumo zona** |
| **7** | ≤6,5 | 7,0-9,0 | ≥ 9,5 |
| **8** | ≤7,0 | 7,5-12,0 | ≥12,5 |
| **9** | ≤8,0 | 8,5-13,5 | ≥14,0 |
| **10** | ≤9,5 | 10,0-15,0 | ≥15,5 |

4 lentelė. Teniso kamuoliuko metimas (m) (mergaitės)

|  |  |  |  |
| --- | --- | --- | --- |
| **Amžius metais** | **Sveikatos rizikos zona** | **Tobulėjimo zona** | **Sveikatai palankaus fizinio pajėgumo zona** |
| **7** | ≤5,0 | 5,5-7,0 | ≥ 7,5 |
| **8** | ≤6,0 | 6,5-9,0 | ≥ 9,5 |
| **9** | ≤6,5 | 7,0-10,0 | ≥10,5 |
| **10** | ≤7,0 | 7,5-11,0 | ≥11,5 |

5 lentelė. 10 x 5 m bėgimas šaudykle (s) (berniukai)

|  |  |  |  |
| --- | --- | --- | --- |
| **Amžius metais** | **Rizikos zona** | **Tobulėjimo zona** | **Sveikatai palankaus pajėgumo zona** |
| **7** | ≥31,3 | 25,6 - 31,2 | ≤25,5 |
| **8** | ≥30,0 | 24,9 - 29,9 | ≤24,8 |
| **9** | ≥28,2 | 23,7 - 28,1 | ≤23,6 |
| **10** | ≥26,9 | 23,4 - 26,8 | ≤23,3 |

6 lentelė. 10 x 5 m bėgimas (s) (mergaitės)

|  |  |  |  |
| --- | --- | --- | --- |
| **Amžius metais** | **Rizikos zona** | **Tobulėjimo zona** | **Sveikatai palankaus pajėgumo zona** |
| **7** | ≥31,5 | 26,5 - 31,4 | ≤26,4 |
| **8** | ≥31,5 | 25,7 - 31,4 | ≤25,6 |
| **9** | ≥28,8 | 24,6 - 28,7 | ≤24,5 |
| **10** | ≥28,8 | 24,2 - 28,7 | ≤24,1 |

7 lentelė. 6 min. bėgimas (m) (berniukai)

|  |  |  |  |
| --- | --- | --- | --- |
| **Amžius metais** | **Sveikatos rizikos zona** | **Tobulėjimo zona** | **Sveikatai palankaus fizinio pajėgumo zona** |
| **7** | ≤580 | 581–820 | ≥821 |
| **8** | ≤611 | 612–851 | ≥852 |
| **9** | ≤624 | 625–896 | ≥897 |
| **10** | ≤640 | 641–910 | ≥911 |

8 lentelė. 6 min bėgimas (m) (mergaitės)

|  |  |  |  |
| --- | --- | --- | --- |
| **Amžius metais** | **Sveikatos rizikos zona** | **Tobulėjimo zona** | **Sveikatai palankaus fizinio pajėgumo zona** |
| **7** | ≤531 | 532–753 | ≥754 |
| **8** | ≤574 | 575–765 | ≥766 |
| **9** | ≤595 | 596–854 | ≥855 |
| **10** | ≤680 | 681–875 | ≥876 |

**Priedas Nr.2.**

1. **Pradinių klasių anglų kalbos vertinimo lygiais galimi žodžių atitikmenys:**

|  |  |
| --- | --- |
| **Lygio atitikmuo** | **Lygis atitinka šiuos angliškus žodžius** |
| Aukštesnysis lygis | Excellent...  Very good, very well... |
| Pagrindinis lygis | Good, well done...  Good enough... |
| Patenkinamas lygis | Satisfactory...  Satisfactory enough...  needs further work... |
| Nepatenkinamas | No progress, needs further work... |

**PASTABA:** Mokinys vertinamas komentarais, ne vienu įvertinimą atitinkančiu žodžiu. Komentaruose nurodoma, kas pavyko, kas ne, kur dar reikia pasistengti, paskatinti sėkmei.

* 1. Pamokose mokiniai vertinami už skaitymą, teisingą žodžių tarimą, išmoktus naujus žodžius, teksto suvokimą.
  2. Mokiniai rašo testus išmokę vieną skyrių ( skyrių sudaro trys temos). Taip pat galimi trumpi pasitikrinimo darbai (savarankiškas darbas, įvairių ugdymo formų, atitinkančių vaiko amžių, atsiskaitymai) .

|  |  |  |
| --- | --- | --- |
| **Skaitymas** | **Lygio atitikmuo** | **Lygis atitinka šiuos angliškus žodžius, pavartotus vertinimo komentare** |
| Skaito sklandžiai, taria žodžius teisingai, geba išversti sakinius, atsakyti į papildomus klausimus iš skaitomo teksto. | Aukštesnysis lygis | Excellent...  Very good, very well... |
| Skaito sklandžiai, taria žodžius teisingai, geba išversti sakinius. Gali padaryti 1-2 klaidas, paprašytas jas ištaiso. Moka žodžius mintinai. | Aukštesnysis lygis |
| Skaitant ne visus žodžius taria teisingai, geba išversti ne visus sakinius, ne visus žodžius moka mintinai. Gali padaryti 3-4 klaidas. | Pagrindinis lygis | Good, well done...  Good enough...  Good… |
| Skaitant ne visus žodžius taria teisingai, geba išversti kai kuriuos sakinius, keletą žodžius moka mintinai. Gali padaryti 5-6 klaidas | Pagrindinis lygis |
| Skaitant stabčioja, abejoja žodžio tarimu, daro žodžio tarimo klaidų, geba išversti tik dalį sakinio. Gali padaryti 7-8 klaidas. Iš dalies supranta skaitomą tekstą. Moka mintinai tik kelis žodžių. | Patenkinamas lygis | Satisfactory...  Satisfactory enough... needs further work... |
| Teisingai perskaito tik kai kuriuos žodžius, žino ne visų reikšmes. Tekstą paaiškinti geba tik su mokytojo pagalba. | Patenkinamas lygis | Satisfactory...  Satisfactory enough... needs further |
| Neperskaito teksto ir jo nesupranta. Nemoka žodžių tarimo. | Nepatenkinamas lygis | No progress… needs further work... |

**PASTABA**: mokinys vertinamas komentarais, ne vienu įvertinimą atitinkančiu žodžiu. Komentaruose nurodoma, kas pavyko, kas ne, kur dar reikia pasistengti, paskatinti sėkmei.

1. **Žinių ir gebėjimų vertinimas testais. Pvz.:**

|  |  |  |
| --- | --- | --- |
| **Taškai** | **Procentai** | **Lygis atitinka šiuos angliškus žodžius vertinimo komentaruose** |
| 25-24 | 100-95% | Excellent… |
| 23-21 | 94 - 85% | Very good, very well... |
| 20-17 | 84 - 75% | Good, well done... |
| 16-14 | 74 – 65% | Good... Good enough... |
| 13-10 | 64 - 45 | Satisfactory… Satisfactory enough...  needs further work... |
| 9-6 | 44 -35 | Weak job…, needs further work... |
| 5-0 | 34% ir mažiau | No progress…, needs further work... |

**PASTABA:** Testai vertinami taškais (procentais) proporcingai užduočių skaičiui.